กรุงศรีเปิดบัญชีออมทรัพย์ออนไลน์
ทุกเรื่องยาก ง่ายได้ เปิดบัญชีกรุงศรี “ออมทรัพย์มีแต่ได้ ออนไลน์” ด้วย KMA ผ่านระบบ NDID พร้อมรับโปรโมชั่นพิเศษ


7 ก.พ. 2563

กรุงศรี (ธนาคารกรุงศรีอยุธยา จำกัด (มหาชน)) ตอบรับนโยบายธนาคารแห่งประเทศไทย (BOT) พร้อมทดสอบการเปิดบัญชี “ออมทรัพย์มีแต่ได้ ออนไลน์” ด้วย กรุงศรี โมบาย แอป (KMA) ผ่านระบบยืนยันตัวตนรูปแบบดิจิทัล (National Digital ID - NDID) ภายใต้กรอบ Regulatory Sandbox ของธนาคารแห่งประเทศไทย ตั้งแต่วันที่ 6 ก.พ. 2563 เป็นต้นไป โดยลูกค้าเปิดบัญชี “ออมทรัพย์มีแต่ได้ ออนไลน์” ด้วย KMA ผ่านระบบ NDID สำเร็จ ภายในวันที่ 31 มี.ค. 2563 รับฟรี Starbucks e-Coupon มูลค่า 200 บาท
นายฐากร ปิยะพันธ์ ประธานกรรมการกรุงศรี คอนซูมเมอร์ และผู้บริหารสายงานดิจิทัลแบงก์กิ้งและนวัตกรรม ธนาคารกรุงศรีอยุธยา จำกัด (มหาชน) กล่าวว่า กรุงศรีเป็นหนึ่งในธนาคารพาณิชย์กลุ่มแรกที่มีความพร้อมและเข้าร่วม Regulatory Sandbox ของธนาคารแห่งประเทศไทย เพื่อทดสอบการให้บริการเปิดบัญชีออมทรัพย์ออนไลน์ ด้วย KMA ผ่านระบบ NDID ซึ่งระบบดังกล่าวจะทำให้ลูกค้าสามารถเปิดบัญชีได้สะดวกและง่ายขึ้น โดยเฉพาะลูกค้าที่ไม่เคยมีบัญชีกรุงศรีมาก่อนก็สามารถเปิดบัญชีได้ง่ายๆ โดยไม่ต้องเดินทางไปที่สาขา เพียงลูกค้ายินยอมให้นำข้อมูลที่เคยระบุตัวตนไว้กับธนาคารพาณิชย์อื่น มาเป็นข้อมูลการแสดงตนเพื่อเปิดบัญชีที่กรุงศรี ทำให้สามารถลดระยะเวลาในการเปิดบัญชีได้ถึง 83% เมื่อเทียบกับการเปิดบัญชีที่สาขา โดยระบบ NDID จะไม่มีการรวมศูนย์เก็บข้อมูล แต่จะเป็นเหมือนถนนทางอิเล็กทรอนิกส์ที่เชื่อมโยงหน่วยงานต่างๆ เพื่อบันทึกการเกิดขึ้นของธุรกรรม ทำให้มีความปลอดภัย โปร่งใส และสามารถตรวจสอบได้




ระบบยืนยันตัวตนรูปแบบดิจิทัลจะช่วยให้ธนาคารสามารถต่อยอดในการพัฒนานวัตกรรมทางการเงินต่างๆ เพื่อลูกค้าได้มากขึ้น โดยเฉพาะการเปลี่ยนแปลงโมเดลธุรกิจด้านกลยุทธ์การบริหารช่องทาง ซึ่งจะช่วยเพิ่มประสิทธิภาพในการให้บริการผ่านช่องทางอิเล็กทรอนิกส์ให้สูงขึ้น โดยเฉพาะการนำเสนอผลิตภัณฑ์ต่างๆ ของทางธนาคารให้กับลูกค้าใหม่ (New Customer Onboarding) ผ่านช่องทางอิเล็กทรอนิกส์แบบเบ็ดเสร็จ โดยมีลูกค้าเป็นศูนย์กลาง (Customer Centric)
บัญชีออมทรัพย์มีแต่ได้ ออนไลน์ ไม่มียอดขั้นต่ำในการเปิดบัญชี รับดอกเบี้ยเป็นประจำทุกเดือน ด้วยอัตราดอกเบี้ย 1.3% ต่อปี (จำกัดยอดเงินฝากไม่เกิน 1 แสนบาท ภายใต้กรอบ Regulatory Sandbox ของธนาคารแห่งประเทศไทย) สามารถทำธุรกรรมต่างๆ ผ่าน KMA โดยไม่จำเป็นต้องมีสมุดบัญชีหรือบัตรเดบิต รวมทั้งสามารถทำธุรกรรมถอนเงินผ่านบริการกดเงินไม่ใช้บัตร (Krungsri Cardless) และยังสามารถแลกรับโปรโมชั่น Krungsri Gift เมื่อทำธุรกรรมฝาก-ถอน-โอน-จ่าย ครบ 4 ประเภทในแต่ละเดือน โดยธนาคารกำหนดให้สามารถเปิดบัญชีดังกล่าวได้ 1 คนต่อ 1 บัญชี ทั้งนี้ ในขั้นตอนการเปิดบัญชีออนไลน์นั้น ลูกค้าต้องเลือกยืนยันตัวตนผ่านโมบายแอปพลิเคชั่นของธนาคารพาณิชย์อื่นที่ลูกค้ามีบัญชี ซึ่งลูกค้าต้องเคยเปิดบัญชีและมีภาพถ่ายกับธนาคารนั้นๆ จึงจะสามารถยืนยันตัวตนได้สำเร็จ




สำหรับลูกค้าสนใจร่วมทดสอบการเปิดบัญชี “ออมทรัพย์มีแต่ได้ ออนไลน์” ด้วย KMA (Krungsri Mobile App) ผ่านระบบ NDID สามารถดาวน์โหลดแอปพลิเคชัน KMA ผ่านทาง App Store หรือ Google Play และเลือกเมนู “เปิดบัญชี มีแต่ได้ ออนไลน์” จากนั้นทำตามขั้นตอนที่กำหนด ซึ่งรวมทั้งการถ่ายภาพบัตรประชาชน ถ่ายภาพเซลฟี่ พร้อมทั้งทำการยืนยันตัวตนผ่านโมบายแอปพลิเคชั่นของธนาคารพาณิชย์อื่นที่ลูกค้าใช้งานอยู่ พิเศษ! รับฟรี Starbucks e-Coupon มูลค่า 200 บาท (จำนวนจำกัด) เมื่อเปิดบัญชี “ออมทรัพย์มีแต่ได้ ออนไลน์” ระหว่างวันที่ 6 ก.พ. – 31 มี.ค. 2563 รายละเอียดเพิ่มเติม ได้ที่ https://www.krungsri.com/bank/th/PersonalBanking/BankingServices/NDID.html